 Tan iyo wixii ka dambeeyay markii uu wafdigii ballaarnaa ee xildhibaanada Digil iyo Mirifle ee uu hogaaminayay mudane Maxamed Sheekh Cismaan Jawaari, gudoomiyaha baarlamaanka federaalka Soomaaliya tagay magaalada Baydhabo, ayaa waxaa sii xoogeysanayay dadaalka dhinaca diblomaasiyada ah ee ay wadeen xildhibaanada Digil iyo Mirifle si ay xildhibaanada jaalkooda ah ee lagasoo doorto gobolada lixda ah uga dhaadhicin lahaayeen inay qayb ka noqdaan shirka Baydhabo si ay dadyowga ku dhaqan goboladani u dhistaan dowladgoboleed xoogan oo ay dadka oo dhan ku dheefsadaan kuna nastaan islamarkaasna ay tiir adag oo kamid ah dowladaha kamid noqonaya Soomaaliyada cusub ee federaalka ah u noqdaan. 